På torsdag lukker Dagli? Brugsen i Blenstrup. Hermed slutter 113 års andelshistorie i byen.

Brugsen åbnede i Blenstrup i 1890 - de første år som en filial af Skørping Brugsforening, men i 1898 blev butikken skilt fra og blev en selvstændig brugsforening. De sidste mange år har butikken kun lige kunne løbe rundt, men det sluttede kort før sommeren. Her begyndte kunderne at svigte, og Bestyrelsen valgte derfor selv at indgive konkursbegæring. - Når ikke der er likvider til at betale for varerne, når de kommer hjem, så kan vi lige så godt selv indstille driften. Havde vi ikke selv indgivet konkursbegæringen, så kunne vi risikere, at den var kommet udefra i løbet af meget kort tid, siger Christian Vestergaard, formand for Dagli? Brugsen i Blenstrup til TV2/NORD. Konkursen overraskede kunderne i byen, som nu har indkaldt til et borgermøde om situationen. - Det er så ganske lidt, hver enkelt husstand skal ligge af omsætning her, for at vi kan få en forretning ud af det, siger en af initiativtagerne Berit Kock til TV2/NORD.